Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: a 34/2000. (III. 17.) Korm. rendelethez
Paragraph Index: 491

2000. január 1-jétől kerül alkalmazásra a Szerződő Felek vonatkozó jogszabályai és rendeletei szerint 2000. december 31-én jár le. 2000. I. félévében tárgyalások folynak majd egy, mind a borokra, mind a szeszes italokra kiterjedő, az Európai Megállapodáshoz csatlakozó Kiegészítő Jegyzőkönyv megkötése céljából. Ezen túlmenően az Európai Megállapodás e Kiegészítő Jegyzőkönyve meghatározza a Magyarország és az Európai Közösség közötti együttműködés módozatait a borok és szeszes italok területén, hogy előmozdítsa az „acquis communautaire” Magyarország által történő fokozatos alkalmazását célzó program valóra váltását, különös tekintettel a borágazatban a borkészletek szabályozásának és az ellenőrző eszközöknek a megerősítésére (beleértve a szőlőültetvény kataszter létrehozását). Hálás lennék, ha megerősítené, hogy kormánya egyetért e levél tartalmával. Fogadja, Uram, nagyrabecsülésemet. D. F. Roberts s. k., a Közösség nevében B) A Magyar Köztársaság levele Brüsszel, 2000. 02. 03. Uram! Van szerencsém igazolni a mai napon kelt levelének vételét, amelynek a szövege a következő: Uram! Van szerencsém hivatkozni a bizonyos borokra érvényes vámkontingensek kölcsönös felállításának témájában a Magyar Köztársaság és az Európai Közösség közötti levélváltás formájában, 1993. november 29-én kötött Megállapodásra és azokra a tárgyalásokra, amelyeket a Magyar Köztársaság és az Európai Közösség folytatott abból a célból, hogy a szóban forgó Megállapodást kiterjesszék az

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes